FREE Online Afrikaans. Aan die Romeine Chapter 7:1-25.
ROMEINE 7:1 Of weet julle nie, broeders want ek spreek met mense wat die wet ken dat die wet oor die mens heers so lank as hy lewe nie?
ROMEINE 7:2 Want die getroude vrou is deur die wet aan die lewende man gebonde; maar as die man sterwe, is sy ontslae van die wet van die man.
ROMEINE 7:3 Daarom dan, as sy 'n ander man s'n word terwyl haar man lewe, sal sy 'n egbreekster genoem word; maar as die man sterwe, is sy vry van die wet, sodat sy nie 'n egbreekster is as sy 'n ander man s'n word nie.
ROMEINE 7:4 So, my broeders, is julle dan ook ten opsigte van die wet dood deur die liggaam van Christus, om aan 'n ander te behoort, naamlik aan Hom wat uit die dode opgewek is, sodat ons tot eer van God vrugte kan dra.
ROMEINE 7:5 Want toe ons in die vlees was, het die sondige hartstogte wat deur die wet kom, in ons lede gewerk om vir die dood vrugte te dra.
ROMEINE 7:6 Maar nou is ons ontslae van die wet waardeur ons gebonde was, aangesien ons dit afgesterf het, sodat ons dien in die nuwigheid van die Gees en nie in die oudheid van die letter nie.
ROMEINE 7:8 Maar die sonde het aanleiding gevind deur die gebod en in my allerhande begeerlikheid gewerk; want sonder die wet is die sonde dood.
ROMEINE 7:9 En sonder die wet het ek vroeër gelewe, maar toe die gebod kom, het die sonde weer opgelewe en ek het gesterwe.
ROMEINE 7:10 En die gebod wat die lewe moes wees, dié het vir my geblyk die dood te wees.
ROMEINE 7:11 Want die sonde het aanleiding gevind deur die gebod en my verlei en daardeur gedood.
ROMEINE 7:12 Dus is die wet heilig en die gebod is heilig en regverdig en goed.
ROMEINE 7:13 Het die goeie dan vir my die dood geword? Nee, stellig nie! Maar wel die sonde, dat dit kon blyk sonde te wees, omdat dit deur die goeie vir my die dood bewerk, sodat die sonde deur die gebod uitermate sondig kon word.
ROMEINE 7:14 Want ons weet dat die wet geestelik is, maar ek is vleeslik, verkoop onder die sonde.
ROMEINE 7:17 Maar nou is dit nie meer ek wat dit doen nie, maar die sonde wat in my woon.
ROMEINE 7:21 Ek vind dus hierdie wet: as ek die goeie wil doen, is die kwaad by my aanwesig.
ROMEINE 7:22 Want ek verlustig my in die wet van God na die innerlike mens;
ROMEINE 7:23 maar ek sien 'n ander wet in my lede wat stryd voer teen die wet van my gemoed en my gevange neem onder die wet van die sonde wat in my lede is.
ROMEINE 7:24 Ek, ellendige mens! Wie sal my verlos van die liggaam van hierdie dood?
ROMEINE 7:25 Ek dank God deur Jesus Christus, onse Here! (7:26) So dien ek self dan wel met die gemoed die wet van God, maar met die vlees die wet van die sonde.